Kaja/1935/06/01/Insenerikoja esimeheks A. Uesson
Insenerikoja valimised lõppesid reedel, 31. mail. Seekord valiti üldisel hääletusel koja esimees, distsiplinaarkohtu esimees ja 10 nõukogu liiget ning nende asemikud. Esimesel hääletusel, mis oli mõne nädala eest, valiti koja sektsioonide juhatused.

Hääletuse tagajärjed olid järgmised: insenerikoja esimeheks valiti ins. Anton Uesson, Tallinna linnapea abi. Distsiplinaarkohtu esimeheks valiti ins. Hans Ahven, riigikontrolli teedeosakonna peakontrolör.

Koja nõukokku valiti: ehituse sektsioonis Rich. Ambros ja Rahuleid Kask ning kandidaatideks Arnold Ahman ja Reinhold Kapper. Mehaanika sektsioonis ― Edgar Sommer ja Rud. Brükkel, kandidaatideks Edg. Sulg ja Villiam Lindström. Elektri sektsioonis ― Fr. Olbrei ja Arnold Raadik, kandidaatideks Paul Etruk ja Hans Võrk. Arhitektuuri sektsioonis ― August Volberg ja Alar Kotli, kandidaatideks Ernst Ederberg ja Ed. Teinburg. Keemia sektsioonis valiti nõukogu liikmeiks prof. Paul Kogerman ja Erich Jakson ning kandidaatideks Hans Pillov ja Maks Arvisto.

Valmised astuvad jõusse pärast “Riigi Teatajas” kuulutamist. Insenerikoda alustab tegevust 15. ja 18. juuni vahel.

1935
Kaja